Edukiak
Indizea 🔎︎

# Karaktere-efektuak

Zehaztu letra-tipoan erabili nahi dituzun efektuak.

Komando hau erabiltzeko...

Aukeratu Formatua - Karakterea - Karaktere-efektuak fitxa.

Aukeratu Ikusi - Estiloak, ireki sarrera baten laster-menua, eta aukeratu Aldatu/Berria - Karaktere-efektuak fitxa.

Formatua - Orrialdea - Goiburukoa/orri-oina menua - Editatu botoia (kalkulu-orriak).

Aldaketak uneko hautapenean aplikatzen dira, kurtsorean dagoen hitz osoan edo idazten duzun testu berrian.

## Letra-kolorea

Hautatutako testuaren kolorea ezartzen du. Automatikoa hautatzen baduzu, testu-kolorea beltza izango da atzeko plano argietan eta zuria atzeko plano ilunetan.

- Testu-hautapen baten kolorea aldatzeko, hautatu aldatu nahi duzun testua eta egin klik Letra-kolorea ikonoan. Kolore desberdina aplikatzeko, egin klik Letra-kolorea ikonoaren ondoan dagoen gezian, eta ondoren hautatu erabili nahi duzun kolorea.

- Letra-kolorea ikonoan klik egiten baduzu testua hautatu aurretik, pintura-ontzi kurtsorea agertzen da. Testuaren kolorea aldatzeko, hautatu testua pintura-ontzi kurtsorearen bidez. Hitz bakar baten kolorea aldatzeko, egin klik bikoitza hitz batean. Kolore desberdina aplikatzeko, egin klik Letra-kolorea ikonoaren ondoan dagoen gezian, eta ondoren hautatu erabili nahi duzun kolorea.

- Azken aldaketa desegiteko, egin klik saguaren eskuineko botoiaz.

- Pintura-ontzi modutik irteteko, egin klik behin edo sakatu Esc tekla.

Testuaren koloreari ez ikusiarena egingo zaio inprimatzean Inprimatu testua beltzean kontrol-laukia gaitzen bada Aukerak elkarrizketa-koadroko LibreOffice Writer - Inprimatu aukeran.

Testuaren koloreari ez ikusi egingo zaio Erabili letra-kolore automaitkoa pantaila-bistaratzeko kontrol-laukia gaituta badago LibreOffice - HobespenakTresnak - Aukerak - LibreOffice - Erabilerraztasuna.

### Gardentasuna

Karaktere-testuaren gardentasuna ezartzen du. %100ko balioak gardentasun osoa ordezkatzen du, eta %0 balioak opakutasun osoa.

Gardentasuna ezin da ezarri paragrafo-estiloetan eta karaktere-estiloetan.

## Testu-apaingarria

### Gaineko marra

Hautatu aplikatu nahi duzun gaineko marraren estiloa. Gaineko marra hitzei bakarrik aplikatzeko, hautatu Hitzez hitz koadroa.

### Gaineko marraren kolorea

Hautatu goiko marraren kolorea.

### Marratua

Hautatu marratze-estilo bat hautatutako testurako.

Microsoft Word formatuan gordetzen baduzu dokumentua, marratu-estilo guztiak lerro bakarreko estilo bihurtzen dira.

### Azpimarra

Hautatu aplikatu nahi duzun azpimarraren estiloa. Azpimarra hitzei bakarrik aplikatzeko, hautatu Hitzez hitz koadroa.

Goi-indizeko testuan azpimarra aplikatzen bada, azpimarra goi-indizearen mailan berretzen da. Goi-indizea testu normala duen hitz batean badago, azpimarra ez da berretzen.

Objektu-barrako ikonoa:

Azpimarra

### Azpimarraren kolorea

Hautatu azpimarraren kolorea.

### Hitzez hitz

Hautatutako efektua hitzei soilik aplikatzen die eta zuriuneei ez.

## Efektuak

Zehaztu letra-tipoan aplikatu nahi dituzun efektuak.

### Maiuskulak/minuskulak

Ondorengo maiuskula-efektuak daude erabilgarri:

- Aldaketarik gabe - Ez da efekturik aplikatuko.

- MAIUSKULA - Hautatutako minuskulak maiuskula bihurtzen ditu.

- minuskula - Hautatutako maiuskulak minuskula bihurtzen ditu.

- Hitz Guztiak Maiuskula - Hautatutako hitz bakoitzaren lehen karakterea maiuskula bihutzen du.

- Maiuskula txikiak - Hautatutako minuskulak maiuskula bihurtzen ditu eta haien tamaina txikitzen du.

### Ezkutatu

Hautatutako karaktereak ezkutatzen ditu. Ezkutuko testua bistaratzeko, ziurtatu Formatu-markak hautatuta dagoela Ikusi menuan. Ekintza bera gauzatzeko beste modu bat LibreOffice - HobespenakTresnak - Aukerak - LibreOffice Writer - Formateatzeko laguntza aukeratzea eta Ezkutuko karaktereak hautatzea da.

#### Maiuskulak/minuskulak

Ondorengo maiuskula-efektuak daude erabilgarri:

- Aldaketarik gabe - Ez da efekturik aplikatuko.

- MAIUSKULA - Hautatutako minuskulak maiuskula bihurtzen ditu.

- minuskula - Hautatutako maiuskulak minuskula bihurtzen ditu.

- Hitz Guztiak Maiuskula - Hautatutako hitz bakoitzaren lehen karakterea maiuskula bihutzen du.

- Maiuskula txikiak - Hautatutako minuskulak maiuskula bihurtzen ditu eta haien tamaina txikitzen du.

### Erliebea

Hautatu erliebe-efektu bat hautatutako testuan aplikatzeko. Erliebe erliebedunaren bidez karaktereak orrialdetik irtenda egongo balira bezala agertzen dira. Erliebe grabatuaren bidez karaktereak orrialdean zapalduta egongo balira bezala agertzen dira.

### Eskema

Hautatutako karaktereen eskema bistaratzen du. Efektu honek ez du funtzionatzen letra-tipo guztietan.

### Itzala

Itzal bat gehitzen die hautatutako karaktereei, beherantz eta eskuinerantz hedatzen dena.

## Asiako hizkuntzen euskarria

Komando horiek atzitzeko, lehenago asiar hizkuntzen euskarria gaitu behar duzu LibreOffice - HobespenakTresnak - Aukerak - Hizkuntza-ezarpenak - Hizkuntzak aukeran.

### Enfasi-marka

Hautatu karaktere bat, hautatutako testuaren luzera osoan gainetik edo azpitik bistaratu dadin.

### Kokagunea

Zehaztu enfasi-markak non bistaratuko diren.

### Aurrebista-eremua

Uneko hautapenaren aurrebista bat bistaratzen du.

### Berrezarri

Berrezarri uneko fitxan egindako aldaketak eta ezarri elkarrizketa-koadroa ireki denean aplikagarriak zirenak.

### Aplikatu

Aldatutako edo hautatutako balioak aplikatzen ditu, elkarrizketa-koadroa itxi gabe.

Aukera hau paragrafo-estiloetan eta karaktere-estiloetan soilik agertzen da.

Erlazionatutako gaiak

Formatua kopiatzea 'Klonatu formatua' tresnaren bidez

Testuaren kolorea aldatzea